
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Καθορισμός ορίων, όρων και περιορισμών δόμησης σε οικισμούς 


νήσου Σαμοθράκης Ν. Έβρου. 1 

Καθορισμός ορίων και όρων δόμησης στον οικισμό Φιολίτης Κοι¬ 
νότητας Φιολίτη Ν. Ζακύνθου.. 2 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ, Οίκ. 1-4177 (1) 

Καθορισμός ορίων, όρων και περιορισμών δόμησης σε οικισμούς νή- 
σου Σαμοθράκης Ν. Έβρου. 

Ο ΝΟΜΑΡΧΗΣ ΕΒΡΟΥ 
' Εχοντας υπόψη: 


1. Τις διατάξεις του από 24.4.85 Π.Δ. (ΦΕΚ 181Δ/3.5.85), 
«περί τρόπου καθορισμού ορίων οικισμών της χώρας μέχρι 2.000 
κατοίκους,, κατηγορίες αυτών και καθορισμός όρων και περιορισμών 
δόμησής του». 

2. Τον Ν. 1557 της 18.12.85 (ΦΕΚ 210 Α') «περί Γενικού 
Οικοδομικού Κανονισμού». 

3. Τις προτάσεις των ιδιωτών μελετητών μηχανικών, στους 
οποίους ανατέθηκε μελέτη στα πλαίσια του προγράμματος των ανοι¬ 
κτών πόλεων, που αφορούν τον προσδιορισμό των ορίων των υπόψη 
οικισμών. 

4. Τα δελτία αρχιτεκτονικής αναγνώρισης των οικισμών που συ¬ 
μπληρώθηκαν από τους προαναφερόμενους μελετητές, κατά τις υπο¬ 
δείξεις των σχετικών προδιαγραφών του Υ.ΧΟΠ. 

5. Την αριθ. 1-879/26.2.86 απόφασή μας για την κατηγοριοποί- 
ηση των οικισμών του Ν. Έβρου που έχουν πληθυσμό μέχρι και 
2.000 κατοίκους. 

6. Τα πληθυσμιακά στοιχεία της τελευταίας απογραφής της Ε.Σ, 
Υ.Ε. 

7. Τις αριθ. 4/21.5.86 και 2/17.9.86 γνωμοδοτήσεις του Συμ¬ 
βουλίου ΠΕ.ΧΩ.Δ.Ε. του Νομού. 

8. Την αριθ. 9/20.2.86 απόφαση Κοινοτικού Συμβουλίου Σαμο¬ 
θράκης, 

I. Καθορίζουμε τα όρια των οικισμών: 

Αλώνια, Δάφνες, Κάτω Καρυώτες, Άνω Καρυώτες, Καστέλλι, Λά- 


κωμα, Μνημόρια, Ξηροπόταμος, Προφ. Ηλίας, όπως αυτά φαίνονται 
στα συνοδευτικά της παρούσας σχεδιαγράμματα σε κλίμακα 1:5.000, 
που αποτελούν αναπόσπαστά μέρη της απόφασης αυτής και συντά¬ 
χθηκαν βάσει στοιχείων, χαρτών και επιτόπου ελέγχου. 

II. Καθορίζουμε τους ακόλουθους όρους δόμησης. 

Α. 1. Αρτιότητα: 

Εντός των ορίων των οικισμών Αάκωμα και Προφ. Ηλίας, θεωρού¬ 
νται άρτια τα οικόπεδα που έχουν ελάχιστο εμβαδόν 500 τ.μ. 

Εντός των ορίων των λοιπών οικισμών θεωρούνται άρτια τα οικόπεδα 
που έχουν ελάχιστο εμβαδόν 1.000 τ.μ. 

2. Κατά τα λοιπά ισχύουν γενικοί όροι δόμησης βάσει των άρθρων 
5,6,7 του από 24.4.85 Π.Δ/γματος. 

Β. Ειδικοί όροι δόμησης: 

1. Επικάλυψη: Ξύλινη στέγη, δίριχτη, με κλίση έως 25% και" 
επικάλυψη με κεραμίδια κόκκινα βυζαντινού ή ρωμαϊκού τύπου. 

2. Κάτοψη κτίσματος: Ορθογωνική. 

3. Όψη: Λιθοδομή ή οπτοπλινθοδομή, επιχρισμένη με λευκό σοβά. 

Ενιαία χρήση υλικού. 

4. Εξώστες: - στον όροφο - να καταλαμβάνουν έως το 1/3 της 
όψης και να είναι ακάλυπτοι. 

5. Στηθαία - κιγκλιδώματα: Στους εξώστες κιγκλιδώματα σιδερέ¬ 
νια. Στις εξωτερικές σκάλες επίσης κιγκλίδωμα σιδερένιο ή καθόλου. 

6. Ανοίγματα: Ποσοστό έως 20% κάθε όψης, με οριζόντιο πρέκι. 

7. Κουφώματα: Ξύλινα, με αραιά καΐτια. Εξώφυλλα - όταν υπάρ¬ 
χουν - ταμπλαδωτά ή σιδεριές. 

8. Ιειαΐτερα αρχιτεκτονικά στοιχεία: 

α. Εφ’όσον υπάρχει ανοικτή σκάλα προς τον όροφο ή προς υπερυψω¬ 
μένο ισόγειο, θα είναι, σ’όλο το μήκος των βαθμήδοφόρων, κλειστή 
μέχρι τη βάση της. 

β. Καμινάδα, εφ’όσον γίνει, θα ακολουθεί την παραδοσιακή μορφή, 
δηλ. κόλουρος κώνος με τριγωνική επικάλυψη. 

9. Περίφραξη: Στους πυκνοδομημένους οικισμούς, μαντρότοιχος 
χαμηλός έως 70 εκ. με συρματόπλεγμα. Στους αραιοδομημένους οικι¬ 
σμούς, επιτρέπεται περίφραξη με ξύλινους πασάλους και συρματό¬ 
πλεγμα. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αλεξανδρούπολη, 29 Σεπτεμβρίου 1986 
Ο Νομάρχης 
ΑΝΤΩΝΗΣ ΚΩΒΑΙΟΣ 

Αριθ. ΤΠ 3457 (2) 

Καθορισμός ορίων και όρων δόμησης στον οικισμό Φιολίτης Κοινότη¬ 
τας Φιολίτη Ν, Ζακύνθου. 

Η ΝΟΜΑΡΧΗΣ ΖΑΚΥΝΘΟΥ 
' Εχοντας υπόψη: 

1. Τις διατάξεις του Ν. 1588/85 «Κυβέρνηση και Κυβενητικά 
όργανα» (ΦΕΚ 137/Α). 

2. Τις διατάξεις του από 24.4.85 Π. Δ/τος (ΦΕΚ 181Δ/3.5.85), 
περί τρόπου καθορισμού ορίων οικισμών της χώρας, κατηγορίες αυ¬ 
τών και καθορισμός όρων και περιορισμών δόμησης. 

3. Την πρόταση του Τμήματος Πολεοδομίας και ΠΕ. Ν. Ζακύνθου, 
που αφορά τον προσδιορισμό των ορίων του υπόψη οικισμού Φιολίτης 
κοινότητας Φιολίτη Ν. Ζακύνθου. 

4. Τα πληθυσμιακά στοιχεία των δύο τελευταίων απογραφών του 
Κράτους της Ε.Σ.Υ.Ε. (1971 - 1981). 

5. Τις απόψεις της Κοινότητας Φιολίτη όπως διατυπώθηκαν στο 
αριθ. 7/1985 πρακτικό συνεδρίασης του Κοινοτικού Συμβουλίου. 

6. Τις ενστάσεις που υποβλήθηκαν κατά του ως άνω καθορισθέντος 
ορίου του οικισμού Φιολίτης της Κοινότητας Φιολίτη. 

7. Τις προτάσεις του Προέδρου της Κοινότητάς Φιολίτη όπως δια¬ 
τυπώθηκαν προφορικά στην σχετική συνεδρίαση του Συμβουλίου 
Χ.Ο.Π. του Νομού. 

8. Την εισήγηση του Συμβουλίου Χ.Ο.Π. του Νομού όπως αυτή 
διατυπώθηκε στο αριθ. 28/9.10.86 (θέμα Ιο) πρακτικό συνεδρίασης 
και με την οποία εισηγείται: α) Τη μερική αποδοχή των ενστάσεων 


των κατοίκων της περιοχής και της Κοινότητας Φιολίτη, β) την 
έγκριση του ορίου του οικισμού Φιολίτης όπως διαμορφώθηκε μετά 
την παραπάνω οριοθέτηση, γ) τη θέσπιση ελάχιστου εμβαδού αρτιότη¬ 
τας τα Ι.ΟΟΟμ 2 σύμφωνα με το άρθρο 5 παρ. 1 του από 24.4.85 Π. 
Δ/τος και δ) να χαρακτηρισθεί ο πιό πάνω οικισμός Αδιάφορς, Φθί- 
νων, Διάσπαρτος και Μικρός, αποφασίζουμε: 

1. Αποδεχόμαστε την εισήγηση του Συμβουλίου Χ.Ο.Π. του Νομού, 
για την οριοθέτηση του οικισμού Φιολίτης της Κοινότητας Φιολίτη. 

2. Καθορίζουμε τα όρια του οικισμού Φιολίτης της Κοινότητας 
Φιολίτη Ν. Ζακύνθου όπως αυτά φαίνεται στο από 9.10.1986 θεωρη¬ 
μένο από τον Προϊστάμενο του Τ.Π. και Π.Ε. Ν. Ζακύνθου, διά¬ 
γραμμα καθορισμού ορίου του παραπάνω οικισμού κλίμακας 
1:5.000, το οποίο φέρει τη θεώρηση του Συβμουλίου ΧΟΠ του Νο¬ 
μού. 

3. θεσπίζουμε ελάχιστο εμβαδό αρτιότητας για τα δημιουργούμενα 
από κατάτμηση γήπεδα μετά τις 3.5.85, ημέρα δημοσίευσης του από 
24.4.85 Π. Δ/τος, τα Ι.ΟΟΟμ 2 . 

4. Κατατάσσουμε τον οικισμό Φιολίτης της Κοινότητας Φιολίτη ως 
Αδιάφορο, Φθίνοντα, Διάσπαρτο και Μικρό. 

Η απόφαση αυτή να δημοσιευθεί στην Εφημερίδα της Κυβερνήσεω 
σύμφωνα με την παρ. 1 του άρθρου 3 του από 24.4.85 Π. Δ/τος 
(ΦΕΚ 181/Δ). 

Ζάκυνθος, 10 Οκτωβρίου 1986 
Η Νομάρχης 
ΕΥΦΗ Δ. ΜΗΤΩΣΗ 

